text: Park-folket jubler: Skal samle færre dåser
  02 juni 2015 kl. 18.03
  Park-folkene i Aabenraa Kommune glæder sig til, at der bliver lagt pant på dåser, som danskere slæber hjem fra grænsebutikkerne. En del af deres arbejdstid går nemlig med at samle henkastede dåser op.
  Kommunen bruger tre millioner kroner hvert år på at samle affald ? og dåser ? ind. TV SYD var med Jan Schmidt på jagt i det sønderjyske.
  - Jamen, det er da ikke heldigt, at der ligger så mange dåser og flyder i naturen, siger han undervejs til TV SYD.
  Hvert år skønnes det, at 1,5 mio. dåser ender i naturen. Og det kan tage 500 år, inden de er nedbrudt i naturen.
  Hvert år hentes 600 millioner dåser over den dansk-tyske grænse. Og selv om det faktisk kun er en kvart procent, så er det for mange.
  Derfor jubler park-folkene over, at der kommer pant på dåserne syd for grænsen.
  - Vi kan bruge penge på at reparere veje eller skifte skilte, siger driftschef Søren Nielsen til TV SYD. Dåsepant vil frigøre midler til andre opgaver på vores vejarealer.
  